Diari Oficial de la Generalitat Valenciana


Sumari del DOGV 9946, del 27-09-2024 (2024/9510)

RESOLUCIÓ de 6 de setembre de 2024, per la qual s'autoritza una transferència de crèdits del capítol 6, al capítol 2 del mateix programa pressupostari, 422H00 Inclusió educativa, per l'import de 300.000,00 euros, de la Conselleria d'Educació, Cultura, Universitats i Ocupació (expedient 09.029/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9946

Data del DOGV
:   27-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9510

CVE
:   KCDL-U-4769-0649

Data del document
:   06-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En la Resolució conjunta de 4 d'abril de 2023, de la directora general d'Inclusió Educativa i del director general de Centres Docents, es dicten les instruccions per a la provisió i la gestió de productes de suport per a l'alumnat amb necessitats educatives especials, escolaritzat en centres educatius de titularitat de la Generalitat, i en l'apartat primer del resolc onzé per al pagament del gasto dels productes no informàtics, s'establix que una vegada rebut el producte i adjuntada la factura en OVICE, a proposta de la Direcció General competent en Inclusió Educativa, la direcció general competent en centres docents procedirà a fer el pagament.

Per la Resolució de 15 de maig de 2024, de la directora general d'Innovació i Inclusió Educativa, es modifica l'apartat 1 del resolc onzé de la Resolució conjunta de 4 d'abril de 2023, de la directora general d'Inclusió Educativa i del director general de Centres Docents, i s'establix que una vegada rebut el producte i adjuntada la factura en OVICE, la direcció general competent en inclusió educativa procedirà a fer el pagament. Per tant, el pagament del gasto realitzat serà efectuat per la Direcció General d'Innovació i Inclusió Educativa als centres docents que s'ha d'imputar al capítol 2 del programa pressupostari 422H00.

Per la seua part, en la Llei de pressupostos de la Generalitat per a l'exercici 2024, el crèdit per al pagament del gasto dels productes no informàtics es va incloure en el programa pressupostari 422H00, Inclusió educativa, en el projecte d'inversió QR010, Equipament per a reposició de centres d'Educació Infantil i Primària, del capítol 6, per l'import de 300.000,00 euros.

En conseqüència, per a fer front a les obligacions generades sobre la base de la Resolució de 15 de maig de 2024, de la directora general d'Innovació i Inclusió Educativa, anteriorment esmentada, la Conselleria d'Educació, Cultura, Universitats i Ocupació proposa incrementar el capítol 2 del programa pressupostari 422H00 per l'import de 300.000,00 euros, mitjançant la transferència de disponibilitats existents en el capítol 6, projecte QR010, del mateix programa pressupostari, ja que es tracta de crèdits destinats a atendre servicis públics de caràcter fonamental, com és garantir una educació de qualitat.

A este efecte, i en virtut del que es disposa en l'article 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de la Llei 8/2023, de pressupostos de la Generalitat per a l'exercici 2024, i si considerem la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d'esta conselleria, adopte la resolució següent:

*Primer*

Autoritzar una minoració de crèdit en l'aplicació i per l'import que es detalla a continuació, que implica la supressió del projecte QR010 Equipament per reposició centres d'Educació Infantil i de Primària, del capítol 6, del programa pressupostari 422H00 Inclusió Educativa:

|  |  |  |  |
| --- | --- | --- | --- |
| Aplicació pressupostària | Projecte | Import inicial | Import final |
| X81100935AH67882 G.422H00.6 | QR010 | 300.000,00 | 0 |

  

*Segon*

Autoritzar un increment de crèdit en l'aplicació i per l'import que es detalla a continuació:

|  |  |
| --- | --- |
| Aplicació pressupostària | Import |
| L93028758ZR73693 G.422H00.2 | 300.000,00 |

  
  

València, 6 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública